Ass-din yudef ɣer yiṭebbaxen, annak refden lmakelt ttutlan jar-atsen, yenna-as ad nawi lmakelt i yelli-s n lmalik tella zik tɛezz ɣer-s, d tmaẓuẓt-nnes, truḥ tercel yict si liins, at iɛeddeb-itt igr-itt di lḥebs. Netta dima s tcacekt ḥed la yeẓr-it, taqezzult di tḥezzamt-nnes, iɣri yeffer-it berra, itebbeɛ aydin n uɛessas, win yeggur netta ileḥq-it, win yeggur netta ileḥq-it, yexleḍ ɣer lbab, netta irzem-it jaref-idin ittɛeyyaḍ , nehni ɛyan ad t-hennan, nnan-ak jaref-aya yeggaɛmer ittxerraf, netta yudef annak tameṭṭut tekref, ssersen-as-d lmakelt, llfen-as-d bac ad tečč, yerga uɛessas-idin, netta yekkes tcacekt-idin annak teɛqel-it, mammek i tella ?